钦定古今图书集成/明伦汇编/家范典/第040卷 > 《小学书题》前人
## 钦定古今图书集成/明伦汇编/家范典/第040卷 > 《小学书题》前人

古者《小学》教人以洒埽应对进退之节，爱亲敬长、隆
师亲友之道，皆所以为修身、齐家、治国平天下之本，
而必使其讲而习之于幼稚之时，欲其习与智长、化
与心成，而无扞格不胜之患也。今其全书虽不可见，
而杂出于传记者亦多。读者往往直以古今异宜而
莫之行。殊不知其无古今之异者，固未始不可行也。
今颇搜辑以为此书。授之童蒙。资其讲习。庶几有补
于风化之万一云尔。淳熙丁未三月朔旦。晦庵题。